Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 263/11/4404	Nové Zámky, 30.5.2013
EEČ : 2-33-51-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Ako otec maloletého XXXXX,  narodeného XXXXX  je  rozsudkom  Okresného súdu  Nové Zámky  spisovej značky 8 C 28/99 - 33  zo dňa 30.03.2000 zaviazaný  prispievať na  výživu syna  mesačne sumou 19.92 €, vždy do 15. dňa toho - ktorého mesiaca vopred, k rukám matky,  XXXXX, bytom XXXXX, XXXXX okres Nové Zámky, vyživovaciu  povinnosť si neplní pravidelne mesačne a pod  dlhší čas, čím  za obdobie od 01.01.2007  do   31.07.2012   vznikol na výživnom dlh v sume  1.128,64  €,

lebo zanikla trestnosť činu

Odôvodnenie:

         Vyšetrovateľ Okresného riaditeľstva PZ, Odboru kriminálnej polície Nové Zámky  uznesením    spisovej značky    ČVS:    ORP -  268/OEK-NZ-2011    zo   dňa 

21.04.2011   podľa § 199 odsek  1 Trestného poriadku  začal trestné stíhanie  vo veci prečinu zanedbania povinnej výživy podľa § 207 odsek 1, odsek 3 písmeno d/ Trestného zákona a uznesením zo dňa 03.06.2011  podľa § 206  odsek 1 Trestného poriadku  stíha XXXXX ako obvineného  z uvedeného prečinu, na tom skutkovom základe, ako je to uvedené vo výrokovej časti uznesenia.
       V  priebehu vyšetrovania obvinený XXXXX  dlhujúcu sumu na výživnom uhradil v plnej výške,   čím si splnil  vyživovaciu povinnosť na syna, za stíhané obdobie.
       Svedkyňa  XXXXX  dňa  21.05.2013  pred vyšetrovateľom Okresného riaditeľstva PZ, Odboru kriminálnej polície Nové Zámky, uviedla, že obvinený  dlh na výživnom  na syna XXXXX  uhradil na jej účet v plnej výške  v sume 1.128,64 € a  preto sa k trestnému stíhaniu nepripája. 
       Teda obvinený využil ustanovenie o účinnej ľútosti v zmysle § 86  odsek 1 písmeno a/ Trestného zákona a vyživovaciu povinnosť voči svojmu synovi   dodatočne splnil  skôr, než sa súd odobral na záverečnú poradu,  prečin nemal trvalo nepriaznivé následky a trestnosť zanedbania povinnej výživy zanikla.
        Preto bolo potrebné rozhodnúť tak, ako je to uvedené vo výrokovej časti  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka